CELEX: C2004/262/66
Language: el
Date: 2004-10-23 00:00:00
Title: Υπόθεση T-283/04: Προσφυγή της Georgia-Pacific S.A.R.L. κατά του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), που ασκήθηκε στις 9 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/34
            
         Προσφυγή της Georgia-Pacific S.A.R.L. κατά του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), που ασκήθηκε στις 9 Ιουλίου 2004
   (Υπόθεση T-283/04)
   (2004/C 262/66)
   Γλώσσα διαδικασίας: η γαλλική
   Η εταιρεία Georgia Pacific S.A.R.L., με έδρα το Λουξεμβούργο, εκπροσωπούμενη από τη Rebecca Delorey, δικηγόρο, άσκησε ενώπιον του Πρωτοδικείου των Ευρωπαϊκών Κοινοτήτων στις 9 Ιουλίου 2004 προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει και να μεταρρυθμίσει την απόφαση του πρώτου τμήματος προσφυγών του Γραφείου, καθόσον έκρινε ότι το σήμα αριθ. 2 101 277 εστερείτο διακριτικού χαρακτήρα προκειμένου να προσδιορίσει «ρολά χαρτιού οικιακής χρήσης, πετσετάκια γενικής χρήσης, χαρτοπετσέτες» στο σύνολο της Κοινότητας βάσει του άρθρου 7, παράγραφος 1, στοιχείο β), του κανονισμού (ΕΚ) αριθ. 40/94, και, αποφαινόμενο εκ νέου, να αναγνωρίσει ότι το σήμα του οποίου δεν έγινε δεκτή η καταχώριση έχει διακριτικό χαρακτήρα.
            
         Λόγοι ακυρώσεως και κύρια επιχειρήματα:
   
               Ζητούμενο κοινοτικό σήμα:
            
            
               Τρισδιάστατο σήμα που έχει τη μορφή σχεδίου μικρής πετσέτας από ρολό χαρτιού γενικής χρήσης
            
         
               Προϊόντα ή υπηρεσίες:
            
            
               Προϊόντα που υπάγονται στην κλάση 16 (ρολά χαρτιού οικιακής χρήσης, πετσετάκια γενικής χρήσης, χαρτοπετσέτες) — αίτηση αριθ. 2 101 277
            
         
               Προσβαλλόμενη απόφαση ενώπιον του τμήματος προσφυγών:
            
            
               Άρνηση καταχωρίσεως εκ μέρους του εξεταστή
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι ακυρώσεως:
            
            
               Η προσβαλλόμενη απόφαση παραβαίνει τις διατάξεις του άρθρου 7, παράγραφος 1, του κανονισμού (ΕΚ) αριθ. 40/94.
               Το σημείο είναι προδήλως επιδεκτικό γραφικής παραστάσεως, κατά την έννοια του άρθρου 7, παράγραφος 1, στοιχείο α), και του άρθρου 4 του κανονισμού.
               Το σημείο δεν είναι ούτε περιγραφικό, ούτε σύνηθες, ούτε έχει σχήμα που επιβάλλεται ως εκ της φύσεώς του.
               Το σημείο έχει αρκούντως διακριτικό χαρακτήρα ώστε να ικανοποιεί τις απαιτήσεις του άρθρου 7, παράγραφος 1, στοιχείο β), του κανονισμού.